Umhverfisrasismi og umhverfisréttindi í Bandaríkjunum, tengsl mengunar og minnihlutahópa.
Í Bandaríkjunum búa litaðir og fátækir í miklum meirihluta í hverfum þar sem eiturefnastöðvar eru staðsettar, en mengandi iðnaður sækir þangað sem minnst mótstaða er við staðsetningu slíkra stöðva. Kynþáttur er áhrifamikill þáttur þegar spáð er fyrir um staðsetningu eiturefnastöðva og er sterkari en aðrir félagshagfræðilegir þættir. Stjórnvöld hafa verið svifasein að bregðast við þeirri ógn sem stafar af mengun frá iðnaði, sérstaklega þegar lituð samfélög eiga í hlut. Kerfið veitir ekki öllum jafna vernd og er stórlega gallað. Grasrótarsamtök vinna fyrir umhverfisréttindum og krefjast þess að jöfn vernd fyrir mengun og umhverfisréttindi séu grundvallar- og mannréttindi, en ekki forréttindi fyrir fáa útvalda. Litaðar konur hafa verið í fremstu röð í samtökum umhverfisréttinda og hafa unnið mikilvægt starf í þágu þeirra. Aðgerðarstefna kvenna í umhverfismálum er afleiðing af félagslegum hlutverkum þeirra. Umhverfisréttindasamtökum hefur áunnist mikið á síðustu tveimur áratugum í baráttunni fyrir umhverfisréttindum og hefur málefnið fengið mikla athygli í kjölfarið. En þrátt fyrir það eru ekki öll samfélög jöfn og enn er verið að henda eiturefnaúrgangi í hverfum litaðra. Mikið þarf að gera áður en jöfnum umhverfisréttindum fyrir alla er náð. Þó að miklar framfarir hafi orðið í málefnum umhverfisréttinda þá er enn löng leið fyrir höndum.
Stjórnmálafræði, Grasrótarsamtök, Mengun, Umhverfisréttur, Bandaríkin
Networked Digital Library of Theses and Dissertations